එමෙන්ම මෙම මුල් නඩුවේ ලිපිගොනු ලබන 21 වනදා අධිකරණය වෙත ඉදිරිපත් කරන ලෙස මහාධිකරණ විනිසුරුවරයා ගංගොඩවිල මහේස්ත්‍රාත් අධිකරණයේ රෙජිස්ටාර්වරියට නොතීසි නිකුත් කළා.අලි ජාවාරම සම්බන්ධයෙන් චෝදනා එල්ලවූ කොළඹ හිටපු අතිරේක මහේස්ත්‍රාත් තිලින ගමගේට ඇප ලබාදෙමින් නුගේගොඩ මහේස්ත්‍රාත් කණිෂ්ක විජේරත්න දුන් නියෝගය කොළඹ  මහාධිකරණය පසුගිය 13 වනදා තාවකාලිකව  අත්හිටවනු ලැබුුවේ ලබන 21 වනදා දක්වායි.ඒ නුගේගොඩ මහේස්ත්‍රාත්වරයා ලබාදුන් නියෝගය ප්‍රතිශෝධනය කරන්නැයි ඉල්ලා නීතිපතිවරයා ගොනුකළ අයදුම්පත සළකා බැලූ අවස්ථාවේදියි.එහිදී කොළඹ මහාධිකරණ විනිසුරු මනිලාල් වෛද්‍යතිලක නියෝග කළේ සැකකාර හිටපු අතිරේක මහේස්ත්‍රාත්වරයාට මේ මස 21 වනදා අධිකරණයේ පෙනී සිටින ලෙසයි.